Формуляр за ЧАСТИЧНА ОЦЕНКА НА ВЪЗДЕЙСТВИЕТО
Приложете към формуляра допълнителна информация, доказваща оценката

Институция:
Община Камено 
Нормативен акт: Наредба за определянето и администрирането на местните такси и цени на услуги на територията на Община Камено
Дата: 30.05.2025 г.
Телефон: 0893038139
Контакт за въпроси: Куни Петров

1. Дефиниране на проблема:
1.1.  Кратко опишете проблема и причините за неговото възникване. Посочете аргументите, които оправдават нормативната промяна.
1.
Предложението от страна на общинска администрация за приемане на нова Наредба за определянето и администрирането на местните такси и цени на услуги на територията на Община Камено е продиктувано от обстоятелството, че през 2024г. Народното събрание на Република България беше приет Закон за въвеждане на еврото в Република България. Законът е обнародван в ДВ, бр. 70 от 20.08.2024 г. Съгласно §6, ал.2 от ПЗР на цитирания закон:

„Държавните органи и органите на местното самоуправление приемат в 6-месечен срок от влизането в сила на този закон:

1. подзаконови нормативни актове по прилагането на този закон;

2. изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България.“

Според §6, ал.2 „Измененията и допълненията в актовете по ал. 1, т. 2 влизат в сила от датата на въвеждане на еврото в Република България.“. 

На територията на Община Камено действат няколко наредби, в който има определени размери на местни данъци, такси на цени и услуги, или са предвидени административни наказания – глоба, респективно имуществена санкция, в лева. Според цитирания законов текст местните администрации са длъжни да предприемат действия, с които да приемат нови подзаконови нормативни актове, съобразени със Закона за въвеждане на еврото в Република България или да приемат промени в съществуващи подзаконови нормативни актове. 

Основен фактор за приемане на Наредба за определянето и администрирането на местните такси и цени на услуги на територията на Община Камено, е въвеждането на еврото като официална валута, което изисква определени промени в българското законодателство, за да се гарантира правната сигурност и да се създадат условия за гладкото и безпроблемно преминаване към новата валута. Приетият Закон за въвеждане на еврото в Република България урежда общи въпроси, свързани с единната европейска валута и принципите, които трябва да се спазват при въвеждането на еврото. Законът регламентира датата на присъединяване към еврозоната и фиксира продължителността на периода на едновременно обращение на двете парични единици, както и на периода на двойно обозначаване на цените, начините за защита на потребителите и др.

Общинските администрации имат ключова роля в осигуряването на успешното преминаване към еврото поради естеството на услугите, които предоставят на гражданите. Общините следва да бъдат подготвени да осигурят безпроблемното и гладкото прилагане на еврото във всички управлявани от тях публични услуги, включително чрез промени в нормативни актове. Административните органи, следва да адаптират съдържанието на образците на документи и на издаваните от тях актове, съдържащи финансова информация. Предвидено е, тези изменения и допълнения да влизат в сила от датата на въвеждане на еврото в Република България.

Съгласно разпоредбата на чл. 26, ал. 1 от ЗНА изработването на проект на нормативен акт следва да бъде извършено при зачитане на принципите на необходимост, обоснованост, предвидимост, откритост, съгласуваност, субсидираност, пропорционалност и стабилност, които са спазени при изготвяне на проекта.

Принцип на необходимост - Направените предложения са свързани с необходимостта от приемане на подзаконов нормативен акт, който да съответства на проетия Закон за въвеждане на еврото в Република България. Отстраняване на непълноти и противоречия в действащата нормативна уредба и привеждането й в съотвествие със Закона за местните данъци и такси и Закона за въвеждане на еврото в Република България.

Принцип на обоснованост - Наредба за определянето и администрирането на местните такси и цени на услуги на територията на Община Камено се обосновава с разпоредбите на чл. 9, във връзка с ал. 7 от ЗМСМА, чл. 8 от ЗМДТ, чл. 8, чл. 15, ал. 1 и чл. 26 от ЗНА, при спазване изискванията чл. 28 от ЗНА и чл. 75, чл. 76, ал. 3, чл.77 и чл. 79 от АПК.

Принцип на предвидимост и откритост - Проектът на наредбата и мотивите ще бъдат достъпни на интернет страницата на Община Камено за всички граждани и заинтересовани лица като те могат да изпратят своите предложения и становища по предложения проект на наредба.

Принцип на съгласуваност - чрез сайта на Община Камено, проектът на Наредба за определянето и администрирането на местните такси и цени на услуги на територията на Община Камено и мотивите са публично предоставени на заинтересованите лица, като в проекта за решение, представен пред Общински съвет – Камено, ще бъдат взети предвид направените предложения и дадените становища. 

Принцип на субсидиарност, пропорционалност и стабилност – Предложената Наредба за определянето и администрирането на местните такси и цени на услуги на територията на Община Камено е в съответствие с нормативните актове от по-висока степен.
2. Цели:
Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?
Проектът на Наредба за определянето и администрирането на местните такси и цени на услуги на територията на Община Камено цели спазване принципите за откритост, публичност и граждански контрол върху дейността на местните власти, конкретно при определяне размера, реда и начина на събиране и освобождаване от заплащане на местните такси, привеждане в съответствие с действащите от по-висока степен нормативни актове, постигане на ясна регламентация в уредбата на обществените отношения, касаещо предоставянето на административни услуги, както и тяхното добро систематично подреждане в нормативния акт. Предложените размери на местните такси и цени на услуги са съществуващите такива в действащата наредба, но превалутирани в евро, съобразно официалния курс на БНБ. 

1. Идентифициране на заинтересованите страни:
Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).
Преки заинтересовани страни
Община Камено;
Косвени заинтересовани страни:
Гражданите и бизнеса, вкл. чрез техните организации, в качеството им на заинтересовани страни в отделните случаи.
2.  Варианти на действие: Идентифицирайте основните регулаторни и нерегулаторни възможни варианти на действие от страна на държавата, включително и варианта „без намеса".
При този нормативен акт не е възможно да бъдат формулирани варианти, различни от вариант „без намеса" и предложеният вариант за приемане на наредбата .
Вариант за действие 1 „Без намеса":
При този вариант ще продължи да се наблюдава:
·  липса на обща унифицирана рамка;
· неизпълнение на законоустановени задължения.
Вариант за действие 2 „Приемане на наредбата":
При този вариант ще бъдат осигурени:
·  обща унифицирана рамка;
· изпълнение на законоустановени задължения.
3. Разходи: Опишете качествено (при възможност - и количествено) всички значими потенциални икономически, социални, екологични и други негативни въздействия за всеки един от вариантите, в т.ч. разходи за идентифицираните заинтересовани страни в резултат на предприемане на действията. Пояснете кои разходи се очаква да бъдат второстепенни, и кои да са значителни.
Вариант за действие 1 „Без намеса":
Разходите за заинтересованите страни са следните:
1.  Община Камено: не са необходими финансови ресурси
Вариант за действие 2 „Приемане на наредбата":
Разходите за заинтересованите страни са следните:
1. Община Камено:
Разходи за Община Камено няма да настъпят при Вариант 2 „Приемане на наредбата". Ползи: Опишете качествено (при възможност - и количествено) всички значими потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.
Вариант за действие 1 „Без намеса":
Ползите за заинтересованите страни са следните:
1.  Община Камено:
Не изпълнение на законово задължение.
Вариант за действие 2 „Приемане на наредбата":
Ползите за заинтересованите страни са следните:
1.  Община Камено:
Привеждане на подзаконовата нормативна база в съгласие със закона. 
4. Потенциални рискове: Посочете възможните рискове от приемането на нормативната промяна, включително възникване на съдебни спорове. 
Не са идентифицирани конкретни рискове при реализирането на Вариант 2 „Приемане на наредбата".
5.  Административната тежест:
· Ще се повиши
· Ще се намали 
· Няма ефект
Идентифицирани са единствено административни разходи по изготвяне и приемане на акта, което е част от предвиденото в длъжностните характеристики на ангажираните служители и от правомощията на органите.
6.  Въздействие върху микро, малки и средни предприятия (МСП):
· Актът засяга пряко Община Камено 
· Актът не засяга Община Камено
· Няма ефект
Проектът не засяга директно Община Камено, но косвено в средносрочен и дългосрочен план се очаква да има положително въздействие.
7.  Проектът на нормативен акт изисква цялостна оценка на въздействието:
· Да
· Не
8.  Обществени консултации: Обобщете най-важните въпроси за обществените консултации, посочете индикативен график за тяхното провеждането и видовете консултационни процедури.
Най - важните въпроси за обществената консултация са:
В 1.: Подходящо ли е нивото на детайлизация за нормативен акт?
В 2.: Ясни ли са предложените разпоредби?
В 3.: Други предложения и коментари извън зададените в документа теми?
Проектът на наредбата ще бъде публикуван в интернет за обществени консултации за 30 дни на страницата на Община Камено за изразяване на становища.
9. Подпис на отговорното лице:
Телефон: 0893038139 ел. поща: kpetrov@kameno.bg
Тази оценка на въздействието аргументирано представя вероятните ефекти от предложеното действие.
Име и длъжност: Куни Петров – Директор Дирекция „БФМПОС“ в Община Камено
Дата: 30 май 2025 г.
Подпис: /п/


